大作佛事。真言曰。
唵萨利缚怛他萨哆度波补瑟波逸波阿迦末利补左茗伽三母啰野三母啰野三摩曳萨娑诃。
第九十一。受持回向真言。一回向真如实际。心心契合。二回向无上菩提。念念圆满。三回施法界一切众生。同生净土。真言曰。
唵三摩啰微罗摩莎罗摩诃斫迦啰嚩吽。
第九十二。受持往生真言。愿临终命时。与一切法界众生。同生净土。念往生咒一遍。
第九十三。普为一切法界众生。受持一切如来大宝出生灌顶陀罗尼。悉愿决定成就无上菩提。为法王之真子。真言曰。
唵萨婆怛他萨多尼摩罗三婆吠吽吽。
第九十四。昼夜六时。普为一切法界众生打钟。先愿此钟声周遍法界。大作佛事。奉请十方一切凡圣四众。各具威仪。随众行道。次愿此钟声周遍法界。警觉一切长夜生死。皆得惺惺。后愿此钟声周遍法界。普愿一切三涂八难受苦众生。闻此皆解脱。仍书破地狱真言。于中口诵三遍。愿破诸地狱。闭恶趣门。声遍十方。受苦一切众生。闻此钟声。悉皆解脱。破地狱真言曰。
喃谟阿瑟吒始帝喃三藐三勃陀俱胝喃惹罗嚩啰萨斯地利地利萨婆诃。
第九十五。昼夜六时。普为一切法界众生。受持锡杖。愿振此锡声。周遍法界。大作佛事。觉悟一切地狱众生。离苦解脱。觉悟一切饥渴众生。口中悉是甘泉。觉悟一切虫兽。悉皆开道回避。皈命解脱。
第九十六。常时采鲜花。供养一切尊像。普为一切法界众生。善根柔软。成就妙圆。
第九十七。常劝一切人念阿弥陀佛。因修净业及修福智二严。习戒定慧六度万行熏修等。乃至广结香花净会。供养大斋。种种施为。恒有导首。
第九十八。常与四众授菩萨戒。
第九十九。常印施天下弥陀佛塔.般若.宝幢.楞严.法华等经及诸神咒。劝十种受持。三业供养。
第一百.三依之外。所有财帛。逐时旋施。作有为功德。救济贫苦。供养众生。常放一切生命。慈覆有情。
第一百一。遇缘广施医药。愿尽未来际。常作医王。普救一切众生身心重病。
第一百二。常带持大佛顶。普愿一切法界众生。永祛魔障。
第一百三。常带持大随求等一百道不可思议神咒。普愿一切法界众生所求如意。
第一百四。常香.花.灯.水.幡.盖等种供养道场。精严佛事。
第一百五。常供养悲敬二田。或泼弃荡钵之水。乃至一唾。皆施饿鬼众生。或施畜生一搏之食。皆令发无上菩提心。
第一百六。常焚香供养僧伽黎大衣。每披挂之时。恒发誓愿。与一